Ότομν Πελτιέρ

Η Ότομν Πελτιέρ (γεννημένη στις 27 Σεπτεμβρίου του 2004) είναι αυτόχθων ακτιβίστρια υπέρ του καθαρού νερού από το Anishinaabe της νήσου Μανιτούλιν, στο Οντάριο, του Καναδά. Είναι επικεφαλής για την προστασία του νερού για το έθνος Anishnabek και έχει ονομαστεί "πολεμίστρια του νερού".   Το 2018, σε ηλικία δεκατριών ετών, η Πελτιέρ μίλησε σε παγκόσμιους ηγέτες στη Γενική Συνέλευση του Οργανισμού Ηνωμένων Εθνών για το θέμα της προστασίας του νερού.

Τα πρώτα χρόνια 
Η Πελτιέρ ζει στη λίμνη Χιούρον, σε μια από τις μεγαλύτερες ομάδες λιμνών γλυκού νερού στον πλανήτη. Προέρχεται από το Wikwemkoong, αλλά επί του παρόντος ζει στην Οτάβα και φοιτά στο Γυμνάσιο St. Mother Teresa.  Η Πελτιέρ μεγάλωσε κατανοώντας τη σημασία του νερού και την ανάγκη προστασίας του. Υποστηρίζει το καθολικό δικαίωμα στο καθαρό πόσιμο νερό, προωθώντας την ευαισθητοποίηση για τα δικαιώματα στο νερό και διασφαλίζοντας ότι οι κοινότητες έχουν πρόσβαση σε καθαρό, ασφαλές και αξιόπιστο πόσιμο νερό. Από την ηλικία των 8 ετών, η Πελτιέρ παρακολουθούσε τελετές νερού στην πατρίδα της. Συνεχίζει το έργο της για την ελεύθερη πρόσβαση σε καθαρό νερό που αφορά τους αυτόχθονες πληθυσμούς σε όλον τον κόσμο. Μεγάλο μέρος της έμπνευσης και της γνώσης της προέρχεται από τη θεία της, Τζοζεφίν Μαντάμιν, η οποία ήταν επίσης γνωστή ακτιβίστρια για το δικαίωμα στο καθαρό νερό.

Υπεράσπιση του νερού 
Η Πελτιέρ έγινε γνωστή σε εθνικό και σε διεθνές επίπεδο όταν, σε μια συνεδρίαση της Συνέλευσης των Πρώτων Εθνών, έδωσε στον Καναδό Πρωθυπουργό Τζαστίν Τριντό μια χάλκινη κατσαρόλα και, παρόλο που δεν είχε χρόνο να εκφωνήσει την ομιλία που είχε προετοιμάσει, αντιμετώπισε μίλησε στον Τριντό για την αντιμετώπισή του σχετικά με την προστασία του νερού και την υποστήριξή του στους αγωγούς.  Η πράξη της ενέπνευσε τη Συνέλευση των Πρώτων Εθνών να δημιουργήσει το ταμείο Niabi Odacidae.  Η Πελτιέρ έχει παρακολουθήσει διεθνείς εκδηλώσεις όπως το Συνέδριο για το Κλίμα των Παιδιών στη Σουηδία. 

Τον Απρίλιο του 2019, η Πελτιέρ ανακηρύχθηκε επικεφαλής επίτροπος νερού από το έθνος Anishinabek   Αυτή τη θέση κατείχε προηγουμένως τη θεία της, Τζοζεφίν Μαντάμιν. 

Τον Σεπτέμβριο του 2019, η Πελτιέρ προτάθηκε για Διεθνές Παιδικό Βραβείο Ειρήνης  και μπήκε στον κατάλογο Επιστημονικών Υπερασπιστών του 2019 των Ηνωμένων Πολιτειών.  Κλήθηκε επίσης να μιλήσει στη Σύνοδο Κορυφής για τη Δράση για το Κλίμα του Γενικού Γραμματέα των Ηνωμένων Εθνών. 

Στην ομιλία που εκφώνησε η Πελτιέρ στο Οικονομικού Φόρουμ στο Νταβός, ανέφερε τα εξής: «Ολοι νοιάζονται μόνο για τον τρόπο που θα βγάλουν περισσότερα χρήματα. Μήπως ήρθε η ώρα να επικεντρωθούμε στα άλλα σημαντικά θέματα της ζωής;».  Με τη συγκεκριμένη ομιλία, η Πελτιέρ στηλίτευσε την αδυναμία των πολιτικών να τηρήσουν στην πράξη της υποσχέσεις τους για περιβαλλοντικά θέματα και να τα αντιμετωπίσουν με τη δέοουσα σοβαρότητα. 

Μετά την πανδημία COVID-19, η Πελτιέρ μίλησε για τη σημασία της πρόσβασης σε καθαρό νερό για τις κοινότητες των Πρώτων Εθνών, όπου τα κρούσματα COVID-19 ήταν ιδιαίτερα σοβαρά.

Δημόσια αντίδραση και αντίκτυπος 
Η Πελτιέρ έλαβε τον τίτλο "πολεμίστρια του νερού" (NAAEE, 2018). Υπήρξε η φωνή για το καθολικό δικαίωμα σε καθαρό πόσιμο νερό, και ειδικά για το ασφαλές πόσιμο νερό για τις αυτόχθονες κοινότητες στον Καναδά. 

Κέντρισε το ενδιαφέρον του κοινού, όταν είπε στον πρωθυπουργό του Καναδά, Τζαστίν Τριντό το 2016 "Είμαι πολύ δυσαρεστημένη με τις επιλογές που κάνατε" (Zettler, 2019). Η Πελτιέρ κέρδισε περισσότερη προσοχή όταν μίλησε στο The Global Landscapes Forum στη Νέα Υόρκη τον Σεπτέμβριο του 2018, όπου αναφέρθηκε στα Ηνωμένα Έθνη και σε σημαντικούς φορείς λήψης αποφάσεων (Zettler, 2019). Αυτό το συνέδριο της επέτρεψε επίσης να διαδώσει περισσότερο την ευαισθητοποίηση σε όλον τον κόσμο.

Η Πελτιέρ χρησιμοποιεί διάφορες πλατφόρμες κοινωνικής δικτύωσης όπως το Facebook και το Instagram, όπου έχει περισσότερους από 100 χιλιάδες ακόλουθους, για να διαδώσει την υπεράσπισή της στο νερό (Zettler, 2019). Συνολικά, έχει λάβει τεράστια υποστήριξη από νέους, από πολιτικούς και από άλλους ακτιβιστές. Έχει συμβάλει σημαντικά στα θέματα της απουσίας καθαρού πόσιμου νερού σε αυτόχθονες κοινότητες. 

Η από εμφανίστηκε στην ταινία μικρού μήκους ντοκιμαντέρ, The Water Walker, η οποία έκανε πρεμιέρα στο Διεθνές Φεστιβάλ Κινηματογράφου του Τορόντο το 2020.

Βραβεία και διακρίσεις 

 Υποψήφια για το Διεθνές Παιδικό Βραβείο Ειρήνης, 2017, 2018, 2019.    
 Καναδικό Living Me to We Award Youth in Action κάτω από 12 ετών, 2017. 
 Βραβείο Junior Citizens Ontario, Ένωση Εφημερίδων του Οντάριο, 2017. 
 Κυρίαρχο Μετάλλιο Εξαιρετικού Εθελοντισμού, από τον Γενικό Κυβερνήτη του Καναδά και Αντικυβερνήτη του Οντάριο, Μάρτιος 2017 
 Βραβείο Ottawa Riverkeeper, 2018. 
 Βραβείο Water Warrior στο Φεστιβάλ ταινιών Water Docs στο Τορόντο, 2019. 
 Βραβείο Young Leader, Βραβείο Ontario Municipal Social Services Association, 2019. 
 Top 30 κάτω των 30 ετών στη Βόρεια Αμερική για περιβαλλοντική εκπαίδευση που κάνει τη διαφορά, 2019. 
 Κατάλογος 100 γυναικών του BBC, 2019. 
 Γυναίκα της χρονιάς Chatelaine 2019. 
 "Planet in Focus" Rob Stewart Youth Eco-Hero, 2019

Παραπομπές 

Ακτιβιστές για την κλιματική αλλαγή